Som 33-åring flyttet hun til California for å gifte seg med Olav Søyland, en ungdomskjæreste som hun ikke hadde sett på 13 år. Han jobbet som styrmann og skipper i den amerikanske handelsflåten. Hun var bosatt i USA fra 1950 til 1960. I denne perioden fikk hun ikke drevet sitt kunstneriske virke og ble mer opptatt med hus og hjem etter sønnens fødsel i 1954. Hun hadde et lite opphold i Norge og Spania sammen med sønnen, men måtte tilbake til USA ettersom mannen brått døde i 1962. Hun var i USA fra 1963–64, men dro etter hvert hjem til Norge og holdt ulike kurs i maling og tegning.